De svingende præstationer fortsætter for AaB, der i dag tabte med 3-0 til FC Nordsjælland.

På udebane blev det til et stort nederlag for AaB, der skulle forsøge at hænge på i toppen af ALKA Superligaen. Denne sæson har budt på meget svingende præstationer fra AaB's side, og efter 21 minutters spil ramte nordjyderne igen bunden, da forsvarsspilleren, Kasper Pedersen klodset tabte bolden som sidste mand, hvilket førte til Bruninhos føringsmål. Efter pausen cementerede FC Nordsjælland sejren, da Bruninho igen udnyttede en nordjysk fejl, inden Joshua John sparkede scoringen til 3-0 ind. Med nederlaget ligger AaB forsat nummer fire i tabellen, men det er inden flere af de direkte konkurrenter har spillet i denne runde.